Aprilie 2025

Comunicat de presa

Statistica persoanelor integrate pe piata muncii

 În perioada ianuarie-martie 2025, au fost integrate pe piața muncii datorită măsurilor de stimulare a ocupării forței de muncă implementate de Agenția Județeană pentru Ocuparea Forței de Muncă Vrancea un număr total de 441 persoane.

 Din totalul persoanelor ocupate până la data de 31 martie 2025, 271 au peste 45 de ani,    57 au vârsta cuprinsă între 35 și 45 de ani, 48 au între 30 și 35 de ani, 0 au între 25 și  30 de ani, iar 65 sunt tineri sub 25 de ani. Din totalul persoanelor ocupate, 46 sunt tineri NEETs.

|  |  |
| --- | --- |
| **Grupa de vârstă** | **Total raportat** |
| **Total general** | 441 |
| < 25 ani | 65 |
| Între 25 şi 30 ani | 0 |
| Între 30 şi 35 ani | 48 |
| Între 35 şi 45 ani | 57 |
|   Peste 45 ani | 271 |

Numărul femeilor încadrate este de 207, iar al bărbaţilor de 234, ponderea acestora în totalul persoanelor încadrate fiind de 46,9 %, respectiv de 53,1 %.

În funcţie de rezidenţă, 143persoane angajate în perioada de referinţă provin din mediul urban, iar 298persoane sunt din mediul rural.

Nivelul  de  pregătire  al  persoanelor  pentru  care  a  fost identificat un loc de muncă arată că cele mai multe au studii liceale (101), profesionale (145), gimnaziale (131),  postliceale (13) , cu studii universitare (25).

În perioada de referință, numărul persoanelor care au beneficiat de asistenţă pentru înregistrarea în evidenţă ca persoane în căutare de loc de muncă, în vederea asigurării protecţiei sociale privind acordarea indemnizaţiei de şomaj sau cuprinderea în măsuri active, a fost de 1044 persoane.

 Compartiment comunicare AJOFM Vrancea